Na osnovu člana 21. stav (3) tačka c) i člana 75. Zakona o visokom obrazovanju Tuzlanskog kantona – prečišćeni tekst („Službene novine Tuzlanskog kantona“, broj: 21/21, 22/21, 5/22, 11/22 i 16/22), Komisija matičara Univerziteta FINRA u osnivanju, donijela je Odluku broj: 4-18-03/23 od 18.03.2023. godine kojom se raspisuje:

**KONKURS**

**za izbor akademskog osoblja u sva naučno-nastavna i saradnička zvanja**

* Uža naučna oblast “Finansije i računovodstvo”
* Uža naučna oblast “Ekonomska teorija i menadžment”
* Uža naučna oblast ”Kvantitativna ekonomija i informatika”
* Uža naučna oblast “Turizam“
* Uža naučna oblast “Ugostiteljstvo i gastronomija/nutricionizam”
* Uža naučna oblast “Softversko inženjerstvo/Programiranje”
* Uža naučna oblast “Računarstvo i informatika”
* Naučna oblast “Prirodne nauke”
* Naučna oblast “Biotehničke nauke”
* Nastavni predmet “Poslovno pravo”
* Nastavni predmet “Engleski jezik”
* Nastavni predmet “Hemija”

Uslovi za izbor akademskog osoblja u naučno-nastavna i saradnička zvanja utvrđeni su članom 80. Zakona o visokom obrazovanju Tuzlanskog kantona – prečišćeni tekst („Službene novine Tuzlanskog kantona“, broj: 21/21, 22/21, 5/22, 11/22 i 16/22).

Uz prijavu na Konkurs za izbor nastavnika u sva naučno-nastavna zvanja (docent, vanredni profesor, redovni profesor) kandidati su dužni dostaviti biografiju, te dokaze o ispunjavanju svakog od uslova za izbor u zvanje koji su utvrđeni Zakonom, u originalu ili ovjerenoj fotokopiji. Kao dokaz o ispunjavanju uslova o pokazanoj nastavničkoj sposobnosti kandidati prilažu Odluku o izboru u akademsko zvanje.

Uz prijavu na Konkurs za izbor u saradnička zvanja (asistent, viši asistent, lektor), kandidati su dužni dostaviti biografiju, te dokaze o ispunjavanju uslova za izbor u skladu sa Zakonom, u originalu ili ovjerenoj kopiji i to:

1) za saradničko zvanje asistenta:

- diplomu o završenom odgovarajućem fakultetu sa najmanje 240 ECTS bodova i

- uvjerenje fakulteta o ostvarenoj prosječnoj ocjeni u toku studija (najniža prosječna ocjena 8 ili 3,5);

2) za saradničko zvanje višeg asistenta:

- diplomu o završenom odgovarajućem postdiplomskom/drugom ciklusu studija;

3) za saradničko zvanje lektor:

- diplomu o završenom odgovarajućem postdiplomskom/drugom ciklusu studija.

Kandidati koji su diplomu o završenom fakultetu/diplomu o stečenom zvanju magistra, odnosno doktora nauka stekli u inostranstvu, prilažu i Rješenje o nostrifikaciji/priznavanju iste.

Prijave na Konkurs, sa potrebnim dokazima, dostavljaju se preporučeno poštom na adresu: Visoka škola za finansije i računovodstvo FINra Tuzla, Mitra Trifunovića Uče br. 9 ili neposredno u prostorije FINra, zajedno sa izjavom o namjeri za angažman: radni odnos ili honorarni angažman.

Konkurs ostaje otvoren do 26.03.2023. godine.

Nepotpune i neblagovremene prijave neće se razmatrati.